CELEX: 32021R1218
Language: sk
Date: 2021-07-26 00:00:00
Title: Vykonávacie nariadenie Komisie (EÚ) 2021/1218 z 26. júla 2021, ktorým sa mení vykonávacie nariadenie (EÚ) č. 79/2012, pokiaľ ide o uchovávanie informácií o dovoze oslobodenom od DPH a automatický prístup k týmto informáciám na základe „úpravy pre dovoz“

27.7.2021   
               
               
                  SK
               
               
                  Úradný vestník Európskej únie
               
               
                  L 267/12
               
            
         VYKONÁVACIE NARIADENIE KOMISIE (EÚ) 2021/1218
         z 26. júla 2021,
         ktorým sa mení vykonávacie nariadenie (EÚ) č. 79/2012, pokiaľ ide o uchovávanie informácií o dovoze oslobodenom od DPH a automatický prístup k týmto informáciám na základe „úpravy pre dovoz“
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (1), a najmä na jeho článok 17 ods. 2,
         keďže:
         
                     (1)
                  
                  
                     Článok 17 ods. 1 písm. e) nariadenia (EÚ) č. 904/2010, vložený nariadením Rady (EÚ) 2017/2454 (2), bol zavedený s cieľom umožniť výmenu informácií medzi členskými štátmi, pokiaľ ide o úpravu pre dovoz stanovenú v hlave XII kapitole 6 oddiele 4 smernice Rady 2006/112/ES (3), ktorá sa má uplatňovať od 1. júla 2021.
                  
               
                     (2)
                  
                  
                     V článku 17 ods. 1 písm. e) a článku 21 ods. 1 nariadenia (EÚ) č. 904/2010 sa vyžaduje, aby členské štáty uchovávali informácie o dovoze oslobodenom od dane z pridanej hodnoty (DPH), ktoré zhromaždili podľa článku 143 ods. 1 písm. ca) smernice Rady 2006/112/ES, a aby ostatným členským štátom poskytli automatický prístup k týmto informáciám s cieľom pomôcť členským štátom odhaľovať nezrovnalosti vo vykazovaní DPH a potenciálne podvody s DPH.
                  
               
                     (3)
                  
                  
                     Informácie o takomto dovoze oslobodenom od DPH zhromažďujú vnútroštátne colné orgány v súlade s nariadením Európskeho parlamentu a Rady (EÚ) č. 952/2013 (4) a zasielajú ich Komisii prostredníctvom elektronického systému uvedeného v článku 56 ods. 1 vykonávacieho nariadenia Komisie (EÚ) 2015/2447 (5). V záujme efektívnosti by sa uchovávanie informácií o dovoze oslobodenom od DPH a automatický prístup k týmto informáciám, ako sa vyžaduje v článku 17 ods. 1 písm. e) a článku 21 ods. 1 nariadenia (EÚ) č. 904/2010, mali uskutočňovať prostredníctvom toho istého elektronického systému.
                  
               
                     (4)
                  
                  
                     Technické podrobnosti týkajúce sa automatických žiadostí o informácie uvedené v článku 17 ods. 1 písm. e) nariadenia (EÚ) č. 904/2010 sú stanovené v článku 55 vykonávacieho nariadenia (EÚ) 2015/2447. Článkom 55 ods. 3 vykonávacieho nariadenia (EÚ) 2015/2447 sa umožňuje, aby vnútroštátne daňové orgány mali prístup k údajom v agregovanej forme v elektronickom systéme uvedenom v článku 56 ods. 1 vykonávacieho nariadenia (EÚ) 2015/2447.
                  
               
                     (5)
                  
                  
                     V článku 5a vykonávacieho nariadenia Komisie (EÚ) č. 79/2012 (6) sa stanovujú technické podrobnosti uchovávania informácií o dovoze oslobodenom od DPH a automatického prístupu k týmto informáciám, ktoré sa vyžadujú podľa článku 17 ods. 1 písm. f) nariadenia (EÚ) č. 904/2010. Článok 5a ods. 1 vykonávacieho nariadenia (EÚ) č. 79/2012 by sa preto mal zmeniť tak, aby sa v ňom stanovili technické podrobnosti automatických žiadostí o informácie uvedené v druhej časti článku 17 ods. 1 písm. e) nariadenia (EÚ) č. 904/2010.
                  
               
                     (6)
                  
                  
                     Aby sa toto nariadenie uplatňovalo od rovnakého dátumu ako nariadenie (EÚ) 2017/2454, ktorým sa vložil článok 17 ods. 1 písm. e) nariadenia (EÚ) č. 904/2010, toto nariadenie by sa malo uplatňovať od 1. júla 2021.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre administratívnu spoluprácu,
                  
               PRIJALA TOTO NARIADENIE:
         
            Článok 1
            Článok 5a ods. 1 vykonávacieho nariadenia (EÚ) č. 79/2012 sa nahrádza takto:
            
               
                  „1.   Uchovávanie informácií uvedených v článku 17 ods. 1 písm. e) a f) nariadenia (EÚ) č. 904/2010 a automatický prístup k nim zo strany príslušných orgánov sa uskutočňuje prostredníctvom elektronického systému uvedeného v článku 56 ods. 1 vykonávacieho nariadenia Komisie (EÚ) 2015/2447 (*1).
               
            
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. júla 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 12.10.2010, s. 1.
         
            (2)  Nariadenie Rady (EÚ) 2017/2454 z 5. decembra 2017, ktorým sa mení nariadenie (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 348, 29.12.2017, s. 1).
         
            (3)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (4)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
         
            (5)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
         
            (6)  Vykonávacie nariadenie Komisie (EÚ) č. 79/2012 z 31. januára 2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 29, 1.2.2012, s. 13).